સામાન્ય જન માટે આ દિવસો દરમિયાન પટાંગણમાં પ્રવેશ ઉપર મનાઇ ફરમાવવામાં આવી છે. પંચદેવ મંદિરે જવા માટે બેન્ડબાજા સાથે નિકળેલી કિન્નરોની આ શોભાયાત્રાને નિહાળવા માટે ભારે ભીડ જામી હતી. ગાંધીનગરની પ્રજા સુખમય રહે તેવા આશિર્વાદ પણ કિન્નર સમુદાય દ્વારા પાઠવવામાં આવ્યા હતા. આ ઉપરાંત ભંડારા દરમ્યાન કિન્નરોનું પંચ મળશે. જેમાં આગેવાનો કિન્નરો સમક્ષ પ્રશ્નો રજુ કરવામાં આવશે. કિન્નરોના જુદા જુદા જુથ વચ્ચે થયેલા ઝઘડાના નિકાલ પણ પંચ દ્વારા લાવવામાં આવશે. જવાબદાર કિન્નરોને દંડ ફટકારવામાં આવશે. રૂબી માસીના શબ્દોમાં જ કહીએ તો પંચ સમક્ષ તમામ કિન્નરો પોતાના ખરા ખોટાનો હિસાબ રજુ કરી શુધ્ધ થઇ બહાર નિકળશે.